《次明道先生閒来无事不从容韵》
明代·张天赋

鸢鱼飞跃道形容，花柳名园绿更红。疆域世途原自异，乾坤物我大家同。

诞登周岸棱层上，凝望尼丘咫尺中。立日梅花天历定，秪今何处认英雄。

作者简介：张天赋（一四八八—一五五五），字汝德，号叶冈，别号爱梅道人。兴宁人。少负才名，从湛甘泉游，闻性命之学。明世宗嘉靖十一年（一五三二）贡生，为县令祝枝山所赏识。尝讲学于崇正书院，凡三修县志，并与修《广东通志》及《武宗实录》。由拔贡任浏阳丞，署县事。以病乞归。年六十七。有《叶冈诗集》四卷。清咸丰《兴宁县志》卷九有传。张天赋诗，以明嘉靖刊本《叶冈诗集》为底本。